JohanHeinsen/ENO huggingface dataset:
Viborger Samler, 1848-08-07
J "Den danske Slesv." bekræftes Fundet af det er hertugelige Sølvservice, til en Vægt af c. 25,000 Lod. Efter "Ab. Av." er det opdagede Sølvtøi og Pretiosa blevet vurderet af en fra Hovedqvarteret til den Hensigt didsendt Guldsmed, og alene en kostbar Kaarde, hvis Hæfte er besat med Brillanter, anslaaes, maaskee noget rigeligt, til 14000 Rbd. - Blandt det Fundne - siger Hemp. Av." – er et Par meget kostbare Pistoler, som Hertugen tilsit Sølvbryllup erholdt i Foræring af Kongen af Sachsen. Af et Brev fra Veile, den 4de August. Paa en af de sidste Recognosceringer ind i det Slesvigske, som foretoges af Randers Dragoner og Herregaardsskytter under Lieuten. Feddersens Commando, traf man paa en Patrouille preussiske Husarer, af hvilke To faldt for en Skyttes (Resteds) dobbeltløbede Riffel, en Tredie fangedes og bragtes herind. En anden preussisk Husar, en Overløber, som blev spurgt, hvorfor han havde forladt sine Landsmænd, trak en tom Pengepung op af Lommen, og fremviste den med det Svar: "So werden wir gagiert!" Det vækker almindelig Beklagelse, at en stor Deel af de saakaldte "Herregaardsskytters" Corps har forladt Armeen og begivet sig hjem, efter Sigende fordi man vilde have dem fordeelte i mindre Afdelinger, blandt de forskjellige Batailloner. (Ah. A.)
Viborger Samler, 1848-08-07
Viborg. Den sluttede Liste over vælgerne her i Byen udviser, at 337 Personer have ladet sig indtegne, – et forholdsviis ikke ubetydeligt Antal, idet det neppe kan antages at over 50 Personer hersteds have undladt at efterkomme hvad der udelukker dem fra at kunne afgive deres Stemme paa Valgdagen. Efter hvad vi have hørt, skal man flere Steder paa Landet have været meget lunkne med at lade sig indskrive.
Viborger Samler, 1848-08-07
Reisende. Med Dampskibet "Lolland fra Aarhuus til Kallundborg, den 3die August: Kammerraad Schøn med Søn, Handelscommis Ovesen, Bygningsinspt. Friis, Proprietair Staal, Adjunct Hagemann, Kammerraad Knudsen, Lieutenant v. Carstensen, Rector Thorsen, Hr. Tutein, Lieutn. Heger med 16 beredne Jægere. Med Dampskibet Jris" fra Kjøbenhavn til Aarhuus, den 5te August: Fru Admiralinde Jessen, Fru Kammerjunker Jessen, Grev Sponneck, Dr. Ballin, Fru Dichmann med 2 Børn, Ritm. Brink-Seidelin, Hofmedailleur Conradsen, Archit. Nebelong, Frøken Selmer, Fru Djørup, Archit. Kern, Fru Lund, Jfr. Lorenzen, Skolelærer Thomsen, Capitain Jørgensen og Petersen, Justitsraad Wroblewsky, Overand. Hammerich med Frue, Consul Sødring, Etatsraad Bruun, Gjæstgiver Erichsen med Kone, Postinspecteur Zahrtmann, Mad. Jngstrup, Cand. Bruun, Jnspecteur Bruun, Jfrne Berklew, Ziegler, Johnsen og Schmidt, Mad. Albrecht med Datter, Contoirist Jessen, Dhrr. Steenberg, Stallknecht, Weise, Schmaltz, Wedin, Elmquist og Eskildsen, Kbm. Heilbuth, Lieutn. Rohde, Student Lorenzen, Cand. juris Petersen, Kbm. Samson, Fru Mourier med 2 Sønner, Hr. Olschansky, Jsenkr. Heegaard, Kbm. Stigaard, Pastor Secher, Fyrbøder Jensen, Hr. Jørgensen med Kone, Cand. Zahrtmann, Mom. Luftig og Zimmermann, Fru Cold, Frøken Morgenstierne, Hofkobbersmed Kemp med Datter, Dhrr. Borchsenius, Baggesen og Gottermann, Skibsbygm. Madsen, Mad. Poulsen, Hr. Bierregaard, Cand. Lyngbye, Fru Etatsraadinde Tetens, Particulier Bentinck, Kbm. Rasm. Schandorff, Cand. juris Finsen, Engmester Feddersen, Candidat. Brammer og Guldberg, Capt. v. Zepelin, Brygger Jacobsen, Klæder. Broberg, Hofvedemand Schou, Sadelm. Janzen, Gjæstg. Johansen, Mom. Kogsbølle og Reichmann, Jfr. Andersen, Oeconom Eigtved, ialt 152 Passagerer.
Viborger Samler, 1848-08-07
Med Dagvognen fra Viborg til Aarhuus, den 6te August: Skolelærer Busch, Hr. Mørch, Student Møller, Jfr. Lund, Adjunct Skeroth, Cadet Bretton, Discipel Bretton, Oberstlieutenant Qvist med Frue.
Viborger Samler, 1848-08-07
(Forlangt Jndrykkelse.) Det Hverv, der er overdraget den bebudede Rigsforsamling: at drøfte og grundlægge en fri constitutionel Forfatning for Danmark, er af en saa gjennemgribende Vigtighed for hele Fædrelandets Velfærd, at enhver enkelt Mand maa føle sig i høieste Grad opfordret til at tjene denne store nationale Sag paa hvad Maade han veed og kan. Saameget mere maatte da den undertegnede Comitee, ifølge den Hensigt, i hvilken den er sammentraadt, ansee sig forpligtet til en saadan patriotisk Virksomhed i Anledning af de forestaaende Valg her i Amtet. Da en Landbefolkning, der er spredt paa en stor Overflade og savner et forenende Middelpunkt, ved en Valghandling er udsat for, at Stemmerne fra de forskjellige Egne sprede sig paa mange Valgandidater, hvorved Udfaldet underkastes en lidet ønskværdig Tilfældighed, bestemte Comiteen sig først til at indbyde et Antal af Mænd fra Amtets 5 Valgdistricter, valgte efter Comiteens Medlemmers personlige Kjendskab, forat foranledige disse til at sammentræde i Sectioner for de forskjellige Valgdistricter og efter fælleds Overlæg forene sig om visse Valgcandidater, som de formeente at ville være deres vigtige Kald voxne og tillige at ville finde bifald hos Mange i de respective Valgdistricter; hvorhos det da var i Almindelighed at forudsætte, at de samme Mænd, hver i sin Kreds vilde henlede deres Medborgeres Opmærksomhed paa de nævnte Valgcandidater. Dette var Gjenstanden for det Møde, der afholdtes i Viborg den 28de Juli. Comiteen havde ligeledes besluttet at indbyde alle Vælgerne i Viborg By samt i det hele Valgdistrict, hvortil Viborg hører, til et offentligt Møde for at forberede Valghandlingen, men finder det nødvendigt at udsætte dette Møde, indtil Amtets Jnddeling i Valgdistricter er bleven definitivt afgjort.
Viborger Samler, 1848-08-07
Da Comiteen i en Sag, der saa ganske tilhører den personlige Frihed, maatte ansee det for en nødvendig betingelse for det Held, hvormed den virkede, at den ikke paadrog sig Skinnet af at ville gribe ud over den passende Grændse, troede den paa den beskedneste Maade at foranledige Mødet den 28de Juli ved at betjene sig af en privat Jndbydelses fordringsløse Form. Dermed fulgte da, at Mødet ikke blev holdt offentlig og at der ikke blev givet noget offentlig Referat om Forhandlingerne. Et saadant Referat vilde heller ikke kunne gives uden deri at anføre Navnene paa de Mænd, der bleve udhævede som de, om hvem der ved Valgene passende kunde være Tale: men ved at anføre disse Navne og saaledes formelig opstille en Candidatliste som udgaaet fra Forsamlingen vilde Comiteen have overtraadt en moralsk Forpligtelse imod denne, der under Forhandlingerne havde taget den Reservation, at Jngen skulde agtes bunden ved den Stemme, han i dette Møde foreløbigen afgav, men at det maatte staae Enhver frit, senere at følge en forandret Overbeviisning. Disse Oplysninger undlade vi ikke at meddele i Anledning af Jnseratet i Nr. 133 af Viborg Stiftstidende. Comiteen for den fædrelandske Association for Viborg By og Omegn, den 4de August 1848. G. Boye, Bregendahl. Bruun. M. P. Bruun. Buch. S. Buchwaldt. S. Hagemann. C. M. Jespersen. F. C. Olsen. Quistgaard. Sandberg. W. Ussing. Wesenberg.
Viborger Samler, 1848-08-07
Præste-Ordination er berammet at afholdes i Domkirken næstkommende Onsdag den 9de Kl. 10. - Hr. Bøggild, beskikket til personel Capellan for Als Menighed prædiker. Viborg, den 6te August 1848. N. C. Øllgaard.
Viborger Samler, 1848-08-07
AVERTISSEMENTS. Efter længere Tids Svagelighed og Lidelser, indgik Løverdagen den 29de Juli ved en blid Død til det erige Liv min elskede Mand, Proprietair Niss Nissen til Spottrup, i en Alder af 77 1/2 Aar. De Mange, der kjendte den Hensovede, hvi strenge Retskaffenhed og ubrødelige Ord erhvervede ham hans Medborgeres Agtelse, ville med mig, som i 23 Aar vandrede ved hans Side, erindre ham med Venskab og Omhed. Spottrup, den 1ste August 1848. Anna Dorothea Nissen, født Hagensen.
Viborger Samler, 1848-08-07
Gjennemtrængt af Erkjendtligheds og Tuknemmeligheds Følelser, aflægger jeg herved mit rørte Hjertes Tak til de Munge, der hædrede min afdøde elskede Mands, Niss Nissens Liigbegængelse, til Gaardfæsterne paa Spot trup Gods, der Ugefra Gaarden og indtil Rødding Kirkegaard bare deres afdøde Huusbonde, til hans sidste Hrilested, og til de hoitærede Herrer, Hr. Rector Olsen og deres Velærrærdigheder, Pastorerne Kemp, Clod og Brock, der Alle ved deres Taler bidroge til end dybere at rodsætte i de Sørgendes Hjerter, Mindet om den retskafne Hedenforne. Til mit Livs sidste Aften til Sørgefesten paa Spottrup den 5te August bevares i min, den forladte Ægtefælles, taknemmelige Erindring. Spottrup, den 6te August 1818. Anna Dorothea Nissen, født Hagensen.
Viborger Samler, 1848-08-07
At Listerne over de Valgberettigede til den bebudede Rigsforsamling ere henlagte til Eftersyn paa Raadstuen, fra 13de til 19de d. M. begge incl. hver Eftermiddag fra Kl. 6 til 8, bekjendtgjøres herved. Communalbestyrelsen for Viborg Kjøbstad, d. 7de Aug. 1848.
Viborger Samler, 1848-08-07
De der skylde Renter eller Jordleie til Viborg Domkirke, forfaldne til Juni Termin d. A., anmodes herved om at betale Samme inden 14 Dage fra Dato. Viborg, den 7de August 1848. C. Thomesen.
Viborger Samler, 1848-08-07
Endeel paa Roden staaende Byg og Havre kan enten nu, eller efterat det er høstet, traveviis afkjøbes C. Thomesen.
Viborger Samler, 1848-08-07
Lithographerede Skildringer fra Krigsskuepladsen. 1) Hs. Maj. Kong Frederik Vil Portrait; 2) Kort over Krigsskuepladsen; 3) Slaget ved Flensborg; 4) Slaget ved Dyppelmølle den 5te Juni, 5) de Danske afslaaer Angrebet paa Haderslev den 29de Juni, 6) to danske Matroser transporteres af 3 slesvig-holstenske Jægere; 7) Kampen mellem den jydske Dragon Andkiær og Jnsurgent-Capitain Reichenbach; 8) den tappre Landsoldat, med 7 Afbildninger; 9) det borgerlige Militair paa Kongens Nytorv i Kbhvn.;er med Posten arriveret og faaes meget billig hos J. Samson. Baand til Korn, flere Aar varige, faaes for 3 1/2 s. Traven (60 Stkr.), hos L. Worre.
Viborger Samler, 1848-08-07
Den Leilighed i den gamle Amtstuegaard, som beboes af Klubvært Erbe, er at faae tilleie til 1ste November d. A. H. Bove.
Viborger Samler, 1848-08-07
Skifte-Jndkaldelse. Jfølge tagen Bestemmelse, bliver i Kjøbmand Frederik Ludvig Lunds Enkes Abeline født Hjaltelins Fallitboe af Løgstøer afholdt ordinaire Skiftesamlinger herpaa Contoiret den sidste Tirsdag i hver Maaned, om Formiddagen Kl. 10, og saaledes første Gang Tirsdagen den 29de August førstkommende, hvilket herved overeensstemmende med Pl. 21de April 1824, beriendtgjøres til alle Vedkommendes Efterretning Herredscontoiret i Løgstøer, den 31te Juli 1848. Svanenskjold.
Viborger Samler, 1848-08-07
Tirsdagen den 8de August næstkommende, Formiddag Kl. 10, lader Hr. Kjøbmand A. B. Friis ved offentlig Auction i hans eiende Gaard i St. Hansgade heri Byen bortsælge en Deel Løsøre, bestaaende af: Stole, Spiseborde med Bukke mindre Borde, Spilleborde, Speile, flere Slags Glas, Præsenteerbakker, Lysestager, Knive og Gafler, Lamper af forskjellig Slags, Dækketøi, Stegepander, Jerngryder, en Deel Steentøi, samt 6 Keglekugler m.m. Lysthavende indbydes. Viborg Auctionscontoir, den 22de Juli 1848. Chr. Koefoed. Dette Blads udenlandske Artikel redig, af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-08-08
St. et bor Tidende. Forsendes med Brevposten i Danmark og Hertugdømmerne. Tirsdagen den 8 August 1818. Nr. 137. 76 Aarg.
Viborger Samler, 1848-08-08
Om Udfald af Communevalgene siger Constitutionnel: "Med disse kunne alle Venner af Orden og Frihed være tilfredse. Næsten overalt have Vennerne af den honette og modererede Republik vundet Seier."¬
Viborger Samler, 1848-08-08
De nyeste Efterretninger fra Madrid melde, at Dronning Jsabella den Anden, der led af Følgerne af en fortidlig Nedkomst, er aldeles restitueret. 3 pCt. Fond ere dalede ned til 44. 40; 5 pCt. sluttede til 71.
Viborger Samler, 1848-08-08
Tydskland. Det hedder i den østerrigske Rigsdags Adresse til Keiseren: "Den Enighed, der hersker i de østerrigske Repræsentanters Samvirken, ere det bedste Beviis for den Frihed, der hersker med Hensyn til Repræsentanterne. Østerrigs Mænd, som det frie Folks Tillid, har hidsendt, vilde ansee det som Forræderi imod sammes Rettigheder, dersom de forbleve paa et Sted, hvor de ikke vare forvissede om den meest fuldkomne Frihed med Hensyn til deres Raadslagninger. Men at Rigsforsamlingen, holder sine Møder, og fra sin Midte udsender Deputerede til Deres Majestæt, at den constitutionelle Keiser giver det hæderfulde begyndte Værk hiin Sanction, som det troe Folks Pietet er beredt til at udlede af sin Keisers umiddelbare Nærværelse, dette, Deres Majestæt, er det sikkreste Beviis for den lovgivende Forsamlings Frihed i enhver Henseende. Og Tak herfor tilkjender Rigsforsamlingen fremfor Alt det beundringsværdige Maadehold, den Kjærlighed til Orden, den Loialitet, som Wiens Befolkning har lagt for Dagen, ligesom og Nationalgardens opoffrende Hengivenhed. Paa Grund af disse betryggende Garantier fordre Østerrigs Folkeslag igjennem deres i Wien forsamlede Repræsentanter, som det af Deres Majestæt tilsikkrede Beviis paa faderlig Omhu og Kjærlighed, Deres Majestæts ufortøvede Tilbagekomst til Deres troe Residentsstad; thi kun derved, at Deres Majestæt personlig begiver Dem til Rigsdagens Sæde og i Midten af Deres ansvarlige Ministerium kan det lykkes at afværge og forebygge Mistillidens, Forførelsens og Anarchiets Farer, der ellers turde true Deres Majestæts Krone og Dynastie; kun derved kunne de Velsignelser, som Deres Majestæts Faderhjerte har tiltænkt Deres Folkeslag, komme til Modenhed i Fredens og Frihedens qvægende Straaler. Vi besværge Deres Majestæt om ikke at høre paa falske Raadgiveres Raad, men at laane Øret til Deres troe FolkeSlags Stemme og Fordringer."¬
Viborger Samler, 1848-08-08
Hr. von Below, meldes fra Berlin under 2den Aug., har forladt Berlin for at begive sig til Frankfurt og der udvirke den bemyndigelse for Preussen at underhandle umiddelbart med Danmark, da denne Magt nu paa det Bestemteste vægrer sig ved at anerkjende den provisoriske Centralmagt. Det vilde være sørgeligt, dersom den danske Krig, under hvilken vore østersøiske Provindser, allerede have lidt saa smerteligt, skulde vedblive at føres blot for et diplomatisk Principspørgsmaal, da Hovedøiemedet for Felttoget, den factiske Adskillelse af Hertugdømmerne fra Danmark, var ved den tilsigtede Vaabenstilstand syldestgiørende opnaaet.
Viborger Samler, 1848-08-08
Den 15de Juli mødtes de tvende ovennævnte Diplomater i Nærheden af Kolding, for at træffe Aftale om de enkelte nærmere Bestemmelser, der med Hensyn til Vaabenstilstandens practiske Udførelse endnu kunde behøves. Her tilkjendegav Grev Pourtales til ikke mindre Forlegenhed for sig end til Overraskelse for Kammerherre Reedtz – at General Wrangel ikke vilde samtykke i Jnsurgenthærens Opløsning og flere af de ved Hertugdømmernes midlertidige Stilling vedtagne Regler, Dette var et aabentbart Brud paa den hele Overeenskomst Aand og Øiemed. Jmidlertid fornyedes Underhandlingerne den følgende Dag, hvorved tillige nogle militaire Udsendinge fra begge Sider traadte i Conference. Nu fremkom de preussiske Underhandlere med Fordring paa Fordring, i aabenbar Strid med Conventionens vigtigste Bestemmelser. Kongen af Danmark skulde blandt Andet anerkjende de af Oprørsregjeringen udstedte Anordninger. Forbundshæren skulde, naar og om Fjendtlighederne efter Vaabenstilstandens Udløb atter skulde begynde, indtage de mellem den 27de og 30te Juni ved et lidet lovalt Angreb midt under Forhandlingerne erhvervede Stillinger i det nordlige Slesvig. Lauenborg skulde ikke befries fra det samme paatvungne Oprør, men der skulde ad diplomatisk Vei virkes hen til dette Øiemed. Og selv med disse og flere lignende naturligviis fuldkomment uantagelige Forandringer den alt afsluttede Convention, skulde den nye Overeenskomst kun indgaaes under Forbehold af den tydske Reichsverwesers" Ratification, altsaa med Henviisning til en endnu ikke constitueret Autoritet, som i sin Virksomhed derhos skal være bunden til Nationalforsamlingen i Frankfurt. Da imidlertid Kongen af Sverrige og Norge, hvem Sagens Stilling strax forebragtes, og som naturligviis maatte see en Fornærmelse imod de forenede Rigers Ære i den Maade hvorpaa en under hans Auspicier afsluttet Overeenskomst skulde casseres, formeente, at et sidste Forsøg endnu burde gjøres paa at bringe General Wrangel til Fornuft, var Danmark ogsaa dertil villigt. Tilligemed General Orholm afsendtes paany Kammerherre Reeds til det danske Hovedqvarteer, ledsaget af Baron Lagerheim og Sir Henry Wynn, der med egne Øine vilde overtyde sig om saa utrolige Ting. De udrettede Jntet. Saaledes er altsaa den efter langvarige og vanskelige Forhandlinger af Lord Palmerston tilveiebragte, efter Englands Formanning, under Ruslands Tilskyndelse, ved Sverrigs indtrængende Opfordring, af den preussiske Regjering antagne, af Danmark efter alle venskabelige og allierede Magters indstændige Raad ratificerede Convention strandet paa den preussiske Cavallerigenerals Jndvendinger, der skulde fuldbyrde samme, og Fjendtlighederne ere saaledes paany begyndte.
Viborger Samler, 1848-08-08
(Foranstaaende Artikel, som vi have tilladt os at optage efter Fædrel.", kan udentvivl betragtes som officiel.
Viborger Samler, 1848-08-08
En Dag i forrige Uge, omtrent Kl. 4 om Eftermiddagen, kommer en Mand gaaende paa Lyngby-Veien i Nærheden af Gjæstgiverstedet 3 Flasker, da han pludselig hører et stærkt Skrig af et Barn inde paa Marken. Han iler strax til, springer over Grøvten og finder da tæt indenfor denne bag en Pilehæk et spædt Barn liggende i det vaade Græs (det havde regnet kort i Forveien) indsvøbt i nogle Klude, hvoraf det dog næsten havde arbeidet sig ud. Han tog nu strax Barnet, der var meget forkommet og ganske koldt, og bragte det indtil det nærmeste Sted, hvor der blev sørget saa vel fordet, at en kort efter tilstedekommen Læge erklærede det uden nogen Fare. Da det var paa Byens Grund, at Barnet var fundet, blev Sagen ufortøvet anmeldt for Politiassistenten paa Nørrebro, og ved de derefter anstillede Efterforskninger henleddedes Mistanken snart paa et svensk Fruentimmer, der for kort Tid siden var ankommen hertil fra Helsingborg. Hun blev taget i Forhør og tilstod ogsaa strax at være Moderen, samt at have ladet Barnet henlægge paa det omtalte Sted, for saaledes selv at befrie sig for den Byrde at ernære det. Ligesom imidlertid den svenske Pige paa det Bestemteste har benegtet, at hun har ladet Barnet henlægge i den Hensigt at det skulde omkomme, hvorimod hun havde haabet paa den Maade at skaffe Barnet en anden og bedre Forsørger, saaledes har ogsaa den Kone, som har Barnet ud for hende, forklaret, at hun med specielt Hensyn hertil havde valgt det Sted, hvorpaa hun henlagte Barnet, idet dette ikke blot var tæt ved den stærkt befærdede Landevei, hvorfra Barnets Skrig let kunde høres, men der ogsaa i Nærheden deraf paa Marken vare tøirede nogle Køer, som hun antog at Vedkommende snart vilde indfinde sig hos, for at malke dem. Barnet kan heller ikke efter de fremkomne Oplysninger antages at have ligget synderlig længe paa Stedet, forinden det blev fundet, ligesaa lidt som Henlæggelsen senere synes at have havt skadelige Følger for dets Helbred. Det er forøvrigt nu anbragt paa Pleie(Berl. Tid.) stiftelsen. Slagelse. Som Supplement til vor tidligere Anmeldelse om, at Lynilden har slaaet ned i Hauge=Mølle ved Ringsted, er Redactionen velvilligen bleven underrettet om, at et frygteligt Uveir rasede i Onsdags Eftermiddags i en vid Udstrækning norden for Ringsted. Paa Universitets-Godset slog Lynilden ned i et Parcelsted imellem Allindelille og Skee Byer, dræbte Manden, Peder Jørgensen, der var ilet fra sit Markarbeide og stod i et Vognskuur, og samme Lynstraale dræbte et af hans Børn, der stod ved et aabent Vindue, samt beskadigede Konen og de andre Børn, der dog ikke dræbtes, hvorimod Bygningerne aldeles nedbrændte. Den nærliggende Skee By stod stor Fare for at antændes, da den rasende Sydvestvind førte det brændende Straatag til Byen. Folk, som ilede til Brandstedet, kunde, uagtet stærk Skylregn og Hagel, øine Jldebrand flere Steder, saasom i ovennævnte Mølle 1 1/2 Miil derfra, i Gyrstinge, hvor et Huus brændte, i Egerup, hvor en Gaard brændte, samt et Sted nord og et andet Sted østen for. – J mange Aar kan Jngen mindes et saa haardt Veir, da Lynild, Storm og Regn rasede uafbrudt i flere Timer. (Sl. Av.)¬
Viborger Samler, 1848-08-08
J Anledning af en Artikel i Kbhvnsp." angaaende Leverancer til Armeen, bekjendtgjør nu den i Odense værende Jntendant, Hr. L. N. Langeland, for sit Vedkommende: 1) at han ikke har overdraget Leverancerne til noget enkelt Handelshuus; men har afsluttet Handel med flere; 2) at han selv har ladet Foustagerne forfærdige (11 Lispund fuldbaands Kjødtønder a 9 Mk.) og at Fortjenesten derved ikke tilfalder et enkelt Handelshuus, men den største Deel af Odense Bødkerlaugs Jnteressenter, og endelig 3) at Huderne af Slagteqvæget i den senere Tid ere solgte for 1 Rbd. 24 s. pr. Lpd., og Opveiningen foretagen strax efter Slagtningen, samt at der ikke er budt nogen høiere Priis.
Viborger Samler, 1848-08-08
Faaborg, den 3die Aug. At det hertugelige Sølvtøi er opdaget, tør vel nu ansees for vist. Reisende, som ere komne fra Als, forsikkre at have seet det indpakket paa 6 Terriner nær, for at sendes til Kjøbenhavn. Jblandt det Fundne skal være 15 Dousin Tallerkener og et meget stort indvendig forgyldt Fad. En Vedkommende ihænde kommen Fortegnelse over Sagerne skal indeholde adskillige Gjenstande, som endnu ikke ere komne tilstede; derimod skal adskillige Ting være fundne, som ikke findes paa Fortegnelsen, og deriblandt et værdifuldt Kaardehæfte besat med Diamanter. Det skal være en Hr. Speerschneider, der har staaet i Hertugens Tjeneste, som har ledet til Opdagelsen; han skal nu være sat ved Vingebenet. (Hp. A.)
Viborger Samler, 1848-08-08
Den 4de August. Med Dampskibet "Maagen, kom hertil idag den Efterretning, at en Jagt, som vilde løbe ind for at indlade Smør til de Fjendtlige, er taget (S. Bl.) af Vore ved Holnis.
Viborger Samler, 1848-08-08
I Kjøbenhavnsposten skrives fra Elben af 27de Juli. De 90 af den Tannske Friskare, som skulde ansættes paa den Hamborgske Flaade, komme dog ikke til at samle Laurbær tilsøes. De gjorde forleden Oprør i St. Paulli, hvor man havde arresteret en af deres Capitainer, som de med Magt vilde befrie. St. Paulis "Bürgerwehr, vilde ikke gaae imod dem, fordi, som de sagde, de Kerls haven zu, haben nix zu verlieren, og Vægterne kunde ikke staae sig, hvorfor altsaa Capitainen blev sat i Frihed. – Nu fandt man det ikke raadeligt at faae disse Folk ombord paa Flaaden, og bød dem saa lavt et Honorar, at de selv frabad sig Æren. Ligeledes skal man have afknappet de alt engagerende Matroser og de 2 engelske Officerer saameget af deres dem tidligere lovede Gage, at de desertere og ikke ville gjøre Tjeneste, og saaledes kommer maaskee dog Flaaden, alene af denne Grund, ikke til at løbe ud. Et andet Rygte siger, at den ene Officeer har faaet Afskeed for Uduelighed, den anden for Tyveri. Wrangel skal have afskediget Friskarerne, fordi de ved slet Exempel skadede den preussiske Disciplin. Da nemlig en Dag en preussisk Officeer var falden i Søvn paa sin Hest og uforvarende kom midt ind i Friskaren, gave alle sig til at synge Schlaf Kind, schlaf!" (tydsk Vuggevise) og derfor fik de Afsked (see Bremer Zeit.). Prindsen af Noer skulde forleden Aften have havt en Kattemusik af Friskarefolkene; men han har en fiin Næse og var alt afreist om Middagen.
Viborger Samler, 1848-08-08
Den schleswigholsteinske Phantasie øiner i Fortællingerne om enkelte Jyders Tværhed mod vore Soldater allerede Lyst hos vore brave Jyder til at lade sig optage i det tydske Forbund; dog finder selv "Børsenh." dette noget utroligt og sætter derfor et Spørgsmaalstegn derved.